Copyright: Guiden Internet-forbindelse Hjælp © Microsoft Corporation. Alle rettigheder forbeholdes. Øvrige navne på firmaer og produkter kan være varemærker tilhørende deres respektive ejere.


Klik på Emner i Hjælp for at få vist listen med emner.


Sådan bruges guiden Internet-forbindelse

Guiden Internet-forbindelse hjælper dig med at etablere forbindelse til Internettet.

Klik her  [image]  for at starte guiden Internet-forbindelse.

Tip!

•	Du kan starte guiden Internet-forbindelse når som helst fra menuen Start.

•	Klik på Relaterede emner nedenfor for at få vist et oversigt over guiden Internet-forbindelse.

 Relaterede emner


Oversigt over guiden Internet-forbindelse

Med guiden Internet-forbindelse kan du let etablere forbindelse til Internettet. Hvad enten du aldrig har søgt på Internettet før, eller du har brugt mange timer på Internettet, kan guiden Internet-forbindelse hjælpe dig med at etablere forbindelse til Internettet.

Hvis du er ny bruger af Internettet, etablerer guiden Internet-forbindelse en Internet-forbindelse til dig. Derefter vises en liste over Internet-udbydere (Internet Service Provider) samt oplysninger om det, der kan tilbydes. Når du har besluttet dig for en udbyder, kan du oprette en ny konto ved at klikke på listen.

Hvis du allerede har en konto hos en Internet-udbyder og gerne vil etablere en Internet-forbindelse til din konto, samler guiden Internet-forbindelse alle de nødvendige oplysninger og etablerer derefter en forbindelse direkte til din konto.

Yderligere oplysninger får du ved at klikke på Relaterede emner og derefter klikke på et emne. Hvis du vil have hjælp til et bestemt skærmbillede i guiden, skal du klikke på knappen Hjælp, mens skærmbilledet er aktivt.

 Relaterede emner


Sådan vælges en installationsindstilling

I guiden Internet-forbindelse kan du vælge mellem tre installationsindstillinger, afhængigt af hvilke opgaver, guiden skal udføre. Yderligere oplysninger om en indstilling får du ved at klikke på den nedenfor.

Jeg vil vælge en Internet-udbyder og konfigurere en ny Internet-konto.

Klik på denne indstilling, hvis du har et modem og gerne vil etablere forbindelse til Internettet, men endnu ikke har en konto hos Internet-udbyderen.

Jeg vil etablere en ny forbindelse ved hjælp af en eksisterende Internet-konto via modem eller lokalnetværk.

Marker denne indstilling, hvis du allerede har en konto hos en Internet-udbyder og vil etablere forbindelse, eller hvis du vil etablere forbindelse til Internettet via lokalnetværket (LAN).

Jeg har allerede etableret en Internet-forbindelse og vil bevare konfigurationen.

Marker denne indstilling, hvis du har en konto hos en Internet-udbyder, og computeren allerede har forbindelse til Internettet og til din konto.

 Relaterede emner


Sådan bruges en eksisterende Internet-forbindelse

Marker denne indstilling, hvis:

•	Computeren allerede er forbundet til Internettet.

•	 Du allerede har en konto hos en Internet-udbyder.

•	De Internet-programmer, som kræves af udbyderen, er installeret på computeren.

•	Du vil bevare Internet-indstillingerne.

Hvis du markerer denne indstilling, bliver guiden Interent-forbindelse sprunget over, og Microsoft Internet Explorer starter, næste gang du klikker på Internet-ikonet på skrivebordet. Klik på Afslut på skærmbilledet Brug en eksisterende Internet-forbindelse for at lukke guiden og afslutte denne opgave. Klik på Tilbage, hvis du vil vælge en anden indstilling.

Du kan når som helst starte guiden Internet-forbindelse fra menuen Start.

 Relaterede emner


Sådan oprettes en ny Internet-konto

Etabler forbindelse til Internettet, og vælg og tilmeld dig hos en Internet-udbyder. Læs skærmbilledet Konfigurer Internet-forbindelse for at få en beskrivelse af konfigurationsprocessen. Guiden Internet-forbindelse forbereder dig på brug af Internettet ved at udføre følgende trin: Yderligere oplysninger om et trin får du ved at klikke på den nedenfor.

Konfigurer computeren til brug på Internettet.

Tilmeld dig en Internet-konto.

Installer de programmer, der kræves for at bruge Internet-kontoen.

Bemærk!

•	Det er en god idé at have cd-rom’en eller disketterne til installation af Windows i nærheden. Guiden kan få brug for at installere nogle Windows-filer for at kunne etablere forbindelse til Internettet.

 Relaterede emner


Sådan konfigureres computeren

For at etablere en Internet-forbindelse på computeren gør guiden Internet-forbindelse følgende:

•	Kontrollerer, at modemet er korrekt konfigureret. Hvis det ikke er installeret korrekt, køres guiden Installer nyt modem, så du kan konfigurere modemet. Følg vejledningen på skærmen.

•	Kontrollerer, at du har angivet opkaldsindstillinger for modemet. Hvis de ikke er angivet, vises dialogboksen Opkaldsegenskaber.

•	Konfigurerer TCP/IP-protokollen. Denne protokol bruger computeren til at kommunikere med Internettet.

•	Konfigurerer Netværk via modem og etablerer derefter en Netværk via modem-forbindelse, så du kan oprette en Internet-konto.

Bemærk!

•	Hvis du opretter forbindelse fra din arbejdsplads, skal du kontrollere, at du opgiver det tal, der giver adgang til en ekstern linje. Du skal f.eks. måske trykke på 9 for at få adgang til en ekstern linje.

 Relaterede emner


Sådan tilmelder du dig til en Internet-konto
Sådan får du en konto hos en Internet-konto

Hvis du startede guiden Internet-forbindelse ved at klikke på ikonet for en udbyder på skrivebordet, efter at guiden har etableret forbindelse til Internettet, kører den Microsoft Internet Explorer og viser udbyderens tilmeldingsside.

Hvis du startede guiden ved at klikke på Internet-ikonet på skrivebordet eller ved at klikke på Guiden Internet-forbindelse i menuen Start, kører den Internet Explorer og etablerer forbindelse til Internet Referral Server, hvor du kan vælge en udbyder.

Sådan oprettes en Internet-konto

1	Hvis du får vist en liste over Internet-udbydere, kan du vælge den udbyder, du vil oprette en konto hos.

2	Fuldfør tilmeldingsprocessen til udbyderen.

Bemærk!

•	Tilmeldingsprocessen varierer, afhængigt af udbyder. Tilmeldingssiderne skal indeholde en vejledning, der leder dig gennem tilmeldingsprocessen. Sørg for at følge vejledningen nøje.

•	Hvis der opstår problemer i forbindelse med tilmelding, skal du kontakte udbyderen.

 Relaterede emner


Sådan installeres Internet-programmer

Når du har oprettet en Internet-konto, starter guiden Internet-forbindelse muligvis et installationsprogram for at installere og konfigurere Internet-programmer, hvis udbyderen kræver andre programmer end Microsoft Internet Explorer eller Outlook Express.

Følg vejledningen på skærmen for at installere Internet-programmet korrekt. Når programmet er blevet installeret, kan du begynde at udforske Internettet.

Bemærk!

•	Hvis der opstår problemer i forbindelse med installation af Internet-programmer, kan du kontakte Internet-udbyderen.

 Relaterede emner


Sådan angives geografiske oplysninger

Brug skærmbilledet Geografiske oplysninger til at angive oplysninger om, hvorfra du ringer til Internettet. Guiden bruger oplysningerne til at sammensætte en liste over de Internet-udbydere, der er tilgængelige inden for dit område, hvad enten du rejser eller ringer fra dit arbejde eller hjemmefra. Gør følgende:

•	Skriv det områdenummer, du ringer fra.

•	Skriv de første tre tal i det telefonnummer, du ringer fra.

•	Bekræft det land, du ringer fra. Hvis du vil ændre det, skal du gøre følgende:

1	Klik her  [image]  for at åbne dialogboksen Egenskaber for Modem.

2	Klik på Opkaldsegenskaber.

3	Vælg dit land på listen Jeg er i.

4	Klik på OK, og klik derefter på Luk.

5	Klik på Annuller for at afslutte guiden Internet-forbindelse.

6	Kør guiden igen

 Relaterede emner


Sådan vælges et telefonnummer

Brug skærmbilledet Telefonnummer til oprettelse af Internet-forbindelse til at vælge et nummer, som der skal ringes til for at etablere forbindelse til Internet Referral Server. Alle de viste numre etablerer forbindelse til det samme sted. Hvis du har gentagne problemer med et af numrene, kan du prøve et af de andre.

 Relaterede emner


Sådan etableres forbindelse til Internet Referral Server

Skærmbilledet Etablerer forbindelse indikerer, at guiden prøver at etablere forbindelse til Internet Referral Server. Hvis der opstår problemer, kan du klikke på Relaterede emner nedenfor og derefter klikke på Fejlfinding.

Internet Referral Server viser en liste over Internet-udbydere. Listen indholder kun udbydere, der tilbyder Internet-adgang inden for dit område, på dit sprog og til dit operativsystem. Listen indholder oplysninger om hver enkelt udbyder. Når du har markeret en udbyder, kan du med det samme oprette en Internet-konto.

 Relaterede emner


Sådan etableres en ny Internet-forbindelse

Marker denne indstilling for at etablere en forbindelse til Internettet via din telefonlinje eller det lokale netværk (LAN). De oplysninger, du skal angive, afhænger af, hvilken type forbindelse, du vil etablere. Brug skærmbilledet Konfigurer Internet-forbindelse til at angive, hvilken type forbindelse, du vil etablere. Hvis du vil have yderligere oplysninger om en forbindelsestype, kan du klikke på den på listen nedenfor.

Etabler forbindelse via modem

Marker denne indstilling, hvis du allerede har en konto hos en Internet-udbyder og gerne vil etablere en forbindelse til denne konto ved hjælp af modem eller telefonlinje.

Etabler forbindelse via lokalnetværk

Marker denne indstilling, hvis du vil etablere Internet-forbindelse ved hjælp af en proxy-server på lokalnetværket, eller hvis lokalnetværket er direkte forbundet med Internettet.

 Relaterede emner


Sådan bruges telefonlinjen til at etablere forbindelse

Du kan konfigurere din telefonlinje og dit modem til at etablere forbindelse til en Internet-udbyder, som du allerede har en konto hos. Guiden beder om nedenstående oplysninger, som du skal have oplyst af udbyderen, inden du kan fuldføre guiden Internet-forbindelse. Yderligere oplysninger får du ved at klikke på et emne nedenfor.

Den Netværk via modem-forbindelse, du vil bruge

Et navn til Netværk via modem-forbindelsen

Det telefonnummer, du bruger til at etablere forbindelse til Internettet

Det brugernavn eller kontonavn og den adgangskode, du bruger til at logge på hos udbyderen

Avancerede indstillinger, hvis det er nødvendigt

Avancerede indstillinger omfatter forbindelsestype, logonprocedure, IP-adresse (Internet Protocol), DNS-serveradresse (Domain Name System) og LCP-udvidelser (kun til Windows NT-operativsystemer).

 Relaterede emner


Sådan bruges lokalnetværket til at etablere forbindelse til Internettet

Hvis lokalnetværket er forbundet med Internettet, kan du etablere forbindelse til Internettet ved hjælp af netværket. Guiden spørger, om lokalnetværket bruger en proxy-server til at etablere forbindelse til Internettet. Kontakt systemadministratoren, hvis du ikke er sikker.

Yderligere oplysninger får du ved at klikke på Relaterede emner og derefter klikke på Sådan angives LAN-forbindelsestypen (Local Area Network).

 Relaterede emner


Sådan angives en opkaldsforbindelse
Sådan angives en Netværk via modem-forbindelse

En Netværk via modem-forbindelse indeholder de indstillinger, der bruges til at etablere forbindelse til Internettet. Guiden Internet-forbindelse har registreret, at der allerede er angivet en Netværk via modem-forbindelse. Brug skærmbilledet Netværk via modem-forbindelse til at angive, om du vil etablere en ny Netværk via modem-forbindelse eller bruge en eksisterende Netværk via modem-forbindelse. Gør ét af følgende:

•	Hvis du vil etablere en ny forbindelse til Internet-udbyderen, eller hvis du ikke er sikker på, hvilken forbindelse du skal bruge, skal du klikke på Opret en ny Netværk via modem-forbindelse og derefter klikke på Næste.

•	Hvis du allerede har en Netværk via modem-forbindelse til udbyderen og gerne vil bruge den eller ændre indstillingerne for den, skal du klikke på forbindelsens navn på listen og derefter klikke på Næste.

Hvis du vil etablere en ny Netværk via modem-forbindelse eller ændre en eksisterende Netværk via modem-forbindelse, skal du angive følgende oplysninger:

•	Det telefonnummer, du bruger til at ringe op til udbyderen.

•	Det brugernavn og den adgangskode, du bruger til at etablere forbindelse til udbyderen.

•	Avancerede indstillinger, hvis det kræves af udbyderen.

 Relaterede emner


Sådan navngives en opkaldsforbindelse
Sådan navngives en Netværk via modem-forbindelse

En Netværk via modem-forbindelse indeholder de indstillinger, der bruges til at etablere forbindelse til Internettet. Brug skærmbilledet Navn på Netværk via modem-forbindelse til at angive et navn til de indstillinger for Netværk via modem-forbindelsen, som du angiver. Gør følgende:

•	Skriv et navn til Netværk via modem-forbindelsen. Navnet kan være på op til 255 tegn og kan indeholde tomme felter. Du kan bruge navnet på Internet-udbyderen eller et hvilket som helst andet navn.

 Relaterede emner


Sådan angives et telefonnummer

Brug skærmbilledet Telefonnummer til at angive oplysninger om,  hvor ofte du etablerer forbindelse til Internet-udbyderen. Gør følgende:

•	Skriv det områdenummer og telefonnummer, der bruges til at ringe op til udbyderen. Hvis du ikke er sikker på, hvad nummeret er, kan du kontakte udbyderen.

•	Marker det land, du ringer til, for at etablere forbindelse til udbyderen. Nummeret i parentes efter landenavnet er det nummer, man skal ringe for at ringe ind i det markerede land.

Bemærk!

•	Hvis det nummer, du skriver, er til udlandet, vises priserne for udlandsopkald på telefonregningen sammen med eventuelle priser fra udbyderen.

 Relaterede emner


Sådan angives brugernavn og adgangskode

Brug skærmbilledet Brugernavn og adgangskode til at angive oplysninger om din Internet-konto. Gør følgende:

•	Skriv brugernavnet. Brugernavnet er det navn, du bruger til at etablere forbindelse til Internet-udbyderen. Udbyderen kan også referere til det som dit medlems-id, bruger-id eller longonnavn. Hvis du ikke er sikker på, hvad dit brugernavn er, kan du kontakte udbyderen.

•	Skriv din adgangskode. Dette er den adgangskode, du bruger til at logge på hos udbyderen, og det er associeret med dit brugernavn. Når du skriver din adgangskode, vises det som en række stjerner (*).

 Relaterede emner


Sådan ændres indstillingerne for opkaldsforbindelse
Sådan ændres indstillingerne for Netværk via modem -forbindelsen

Brug skærmbilledet Bekræft indstillinger til at angive, om du vil ændre indstillingerne for den valgte Netværk via modem-forbindelse. Gør ét af følgende:

•	Hvis du vil ændre indstillingerne for den valgte Netværk via modem-forbindelse, skal du klikke på Ja og derefter klikke på Næste. Du kan ændre følgende oplysninger:

•	Det telefonnummer, du bruger til at ringe op til Internet-udbyderen.

•	Det brugernavn og den adgangskode, du bruger til at etablere forbindelse til udbyderen.

•	Avancerede indstillinger, hvis det kræves af udbyderen.

•	Hvis du vil bruge den valgte Netværk via modem-forbindelse uden at ændre nogen indstillinger, skal du klikke på Nej og derefter klikke på Næste.

 Relaterede emner


Sådan ændres avancerede indstillinger

Brug skærmbilledet Avancerede indstillinger til at angive, om du vil ændre nedenstående indstillinger. De fleste Internet-udbydere bruger standardindstillingerne, og du kan klikke på Nej for at acceptere disse indstillinger. Hvis du vil ændre avancerede indstillinger, skal du angive følgende oplysninger. Hvis du vil vide mere om en indstilling, skal du klikke på den på listen.

Forbindelsestype

LCP-udvidelser (kun for Windows NT-operativsystemer)

Logonprocedure

IP-adresse

Primær og alternativ DNS-serveradresse

 Relaterede emner


Sådan angives forbindelsestypen

Brug skærmbilledet Forbindelsestype til at angive, hvilken serverforbindelse du bruger til at etablere forbindelse til Internet-udbyderen. Den mest almindelige forbindelsestype er PPP (Point to Point Protocol). Hvis du ikke er sikker på, hvilken forbindelsestype du bruger, kan du kontakte udbyderen. Klik på en af følgende forbindelsestyper:

•	PPP (Point to Point Protocol)

•	SLIP (Serial Line Internet Protocol)

•	C-SLIP (Compressed Serial Line Internet Protocol) (kun tilgængelige på Windows NT-platforme)

 Relaterede emner


Sådan angives logonproceduren

Brug skærmbilledet Logonprocedure for at angive, om Internet-udbyderen kræver et logonscript og, hvis ja, om du skal logge på manuelt. Hvis du ikke er sikker på, om du skal angive et logonscript, kan du kontakte udbyderen. Klik på en af følgende indstillinger:

•	Jeg behøver ikke angive noget, når jeg logger på. Marker denne indstilling, hvis udbyderen ikke kræver, at du angiver et logonscript.

•	Jeg skal logge på manuelt. Marker denne indstilling, hvis udbyderen kræver, at du kører et logonscript, men at scriptet skal køres manuelt.

•	Brug dette logonscript. Marker denne indstilling, hvis udbyderen kræver, at du kører et logonscript, men at scriptet ikke skal køres manuelt. Angiv eller vælg derefter stien og filnavnet for logonscriptet.

 Relaterede emner


Sådan angives IP-adressen (Internet Protocol)

Brug skærmbilledet IP-adresse for at angive oplysninger om din IP-adresse (Internet Protocol). Internet-udbyderen bruger denne adresse til at identificere din computere på Internettet. Normalt tildeles du automatisk en af udbyderen ved logon. Gør ét af følgende:

•	Hvis udbyderen automatisk tildeler dig en IP-adresse, eller hvis du ikke er sikker, skal du markere Jeg får tildelt den automatisk af Internet-udbyderen.

•	Hvis udbyderen ikke tildeler dig en IP-adresse automatisk eller har tildelt dig en IP-adresse, skal du markere Brug altid følgende, og derefter skrive adressen, f.eks. 138.57.7.27. Dette kan være nyttigt, hvis du har mere end én Internet-konto og gerne vil bruge forskellige IP-adresser til forskellige forbindelser.

 Relaterede emner


Sådan angives DNS-serveradressen (Domain Name System)

Brug skærmbilledet DNS-serveradresse til angive oplysninger om den primære og alternative DNS-serveradresse (Domain Name System). Internet-udbyderen bruger DNS-adressen til at identificere din computere på Internettet. Normalt tildeles du automatisk en af udbyderen ved logon. Gør ét af følgende:

•	Hvis udbyderen automatisk tildeler dig DNS-serveradresser, eller hvis du ikke er sikker, skal du markere Internet-udbyderen tildeler automatisk denne, når jeg logger på.

•	Hvis udbyderen ikke tildeler dig DNS-serveradresser automatisk, skal du markere Brug altid følgende og derefter skrive adressen, f.eks. 255.255.255.255.

 Relaterede emner


Sådan deaktiveres LCP-udvidelser (kun for Windows NT-operativsystemer)

Brug skærmbilledet LCP-udvidelser til at angive, om Internet-udbyderen kræver, at LCP-udvidelser skal deaktiveres for PPP-protokollen. Hvis du vil deaktivere LCP-udvidelser, skal du klikke på Ja og derefter klikke på Næste.

 Relaterede emner


Sådan angives forbindelsestypen (Local Area Network)

Brug skærmbilledet Proxy-server til at angive, om lokalnetværket bruger en proxy-server til at etablere forbindelse til Internettet. En proxy-server er en anden computer på lokalnetværket, der etablerer forbindelse til Internettet uden at formindske sikkerheden på netværket. Hvis du ikke er sikker på, hvordan lokalnetværket etablerer forbindelse til Internettet, kan du kontakte systemadministratoren. Gør ét af følgende:

•	Hvis lokalnetværket bruger en proxy-server til at etablere forbindelse til Internettet, skal du klikke på Ja og derefter klikke på Næste. Hvis du markerer denne indstilling, skal du angive følgende oplysninger.

•	Navne på og porte til de proxy-servere, som lokalnetværket bruger til at etablere forbindelse til Internettet.

•	De Internet-adresser, som du vil etablere forbindelse til uden brug af proxy-server. Det kunne f.eks. være, at du ikke vil bruge proxy-serveren til at kontakte andre computeren på lokalnetværket.

•	Hvis lokalnetværket ikke bruger en proxy-server og er direkte forbundet med Internettet, skal du klikke på Nej og derefter klikke på Næste.

 Relaterede emner


Sådan angives et navn på en proxy-server

Brug skærmbilledet Navn på proxy-server til at angive navnene på de proxy-servere, som lokalnetværket bruger til at etablere forbindelse til Internettet. Afhængigt af, hvordan proxy-servere bliver brugt på lokalnetværket, kan du angive forskellige proxy-servere til forskellige forbindelsestyper eller én proxy-server til alle forbindelsestyper. Normalt bruges den samme proxy-server til alle forbindelsestyper. Kontakt systemadministratoren, hvis du ikke er sikker. Gør ét af følgende:

•	Hvis lokalnetværket bruger den samme proxy-server til alle forbindelsestyper, skal du skrive navnet på proxy-serveren i boksen Proxy-server, der skal bruges ud for HTTP og kontrollere, at afkrydsningsfeltet Brug den samme proxy-server til alle protokoller er markeret. Navnet består normalt af bogstaver, f.eks. "lanproxy", og portnummeret er normalt 80.

•	Hvis lokalnetværket bruger forskellige proxy-servere til forskellige forbindelsestyper, skal du fjerne markeringen i afkrydsningsfeltet og skrive navnene på og portene til proxy-serveren ud for de relevante forbindelsestyper.

 Relaterede emner


Sådan angives undtagelser

Brug skærmbilledet Undtagelser til at angive de adresser, som proxy-serveren ikke skal bruges til. Du bruger måske proxy-serveren til at kontakte HTTP-adresser på Internettet, men ønsker f.eks. ikke at gå via proxy-serveren for at etablere forbindelse til nogle Web-steder på dit eget netværk (intranet). Du kan gøre følgende:

•	Skriv de adresser, som proxy-serveren ikke skal bruges til. Du kan skrive hele eller delvise adresser [image], f.eks. "www.mitfirma.com" eller "www.*.com". Adskil adresserne med semikolon.

•	Hvis du ikke vil bruge proxy-serveren til at etablere forbindelse til nogen som helst adresser på dit eget netværk, skal du markere afkrydsningsfeltet Brug ikke proxy-server til lokale (intranet-)adresser.

 Relaterede emner


Sådan fuldføres konfigurationen

Guiden Internet-forbindelse har de nødvendige oplysninger, og den ønskede konfiguration kan nu fuldføres. Klik på Udfør for at fuldføre konfigurationen og lukke guiden.

Hvis du vil udføre yderligere konfigurationer, kan du når som helst starte guiden Internet-forbindelse fra menuen Start.

 Relaterede emner


Sådan vælges et modem

Guiden Internet-forbindelse har registreret, at der er konfigureret mere end et modem til computeren. Brug skærmbilledet Vælg et modem til at væge det modem, du vil bruge til at etablere forbindelse til Internettet. Hvis der opstår problemer med at konfigurere modemet korrekt, kan du prøve at klikke på Relaterede emner nedenfor og derefter klikke på Fejlfinding.

 Relaterede emner


Når du har etableret forbindelse til Internettet og har oprettet en Internet-konto, kan du få brug for specielle programmer for at kunne bruge funktioner fra Internettet. Nedenfor vises eksempler på Internet-programmer:

•	En browser til at søge på Internettet.

•	Et program til læsning af nyheder til at læse og sende nyheder i nyhedsgrupper eller BBS'er.

•	Programmer til at deltage i samtaler online.

•	Et e-mail-program til at sende og modtage elektronisk post.


En Internet-udbyder vedligeholder en server, som er direkte forbundet med Internettet. Hvis du vil etablere forbindelse til Internettet, skal du bruge et modem til at ringe op til denne server. Internet-udbyderen tager betaling for den tid, du bruger Internettet.


Internettet er en samling computernetværk, der forbinder millioner af computere over hele verden, inklusive den du nu arbejder på. Internettet er samtidig en stor informationskilde, der konstant opdateres og udvides. Siden oprettelsen i 1970'erne er Internettet vokset eksponentielt og benyttes i dag af millioner af brugere i virksomheder og på uddannelsesinstitutioner samt privat.

Når du har etableret forbindelse til Internettet, har du adgang til en meget stor informationsmængde, herunder Web-sider, nyhedsgrupper (BBS), nyheder og vejrudsigter, programmer og spil.


Internet Referral Server vedligeholder en liste over Internet-udbydere og en beskrivelse af de forskellige tilbud og priser. Du kan bruge Internet Referral Server til at få detaljerede oplysninger om udbydere og til at tilmelde dig hos en udbyder.

Internet Referral Server udvides konstant, i takt med at der kommer nye udbydere på listen.


Fejlfinding til guiden Internet-forbindelse

Fejlfinding kan hjælpe med at løse de problemer, der opstår, når guiden Internet-forbindelse etablerer forbindelse til Internet Referral Service eller til Internet-udbyderen.

Klik for at besvare spørgsmålene, og afprøv de trin, der foreslås som løsning på problemet.

Hvad er der galt?

Guiden Internet-forbindelse kunne ikke finde eller få adgang til modemet.

Guiden Internet-forbindelse kunne ikke finde en opkaldstone.

Jeg kan høre en optagetone.

Jeg får en meddelelse fra operatøren.

Jeg kan høre, at den ringer op, men der er intet svar eller det er en person, der svarer.

Der er et modem, der svarer, men guiden Internet-forbindelse kan ikke etablere forbindelse.

Modemet afbryder forbindelsen, mens jeg tilmelder mig eller bruger Internet Referral Service.

Modemet fungerer korrekt, men jeg kan stadig ikke etablere forbindelse.


Bruger du mere end et modem?

Nej.

Ja. Der er installeret mindst to modemer på computeren.


Vælg et andet modem

1	Marker et andet modem på listen Det aktuelle modem er på skærmbilledet Kunne ikke få forbindelse.

2	Klik på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Luk andre programmer

1	Luk alle programmer, der bruger samme kommunikationsport som modemet, f.eks. faxprogrammer, HyperTerminal eller Nummersender.

2	Klik på Ring op igen på skærmbilledet Kunne ikke få forbindelse.

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller strømmen til modemet

1	Sluk for modemet, mens computeren er tændt, og tænd det derefter igen.

2	Klik på Ring op igen på skærmbilledet Kunne ikke få forbindelse.

Blev problemet løst?

Ja. Luk fejlfinding.

Nej. Hvad kan der ellers være galt?


Hvilket operativsystem bruger du?

Windows 95.

Windows NT-server eller Windows NT Workstation.


Fjern modeminstallationen, eller installer et modem igen

1	Klik på Annuller på skærmbilledet Kunne ikke få forbindelse.

2	Klik her  [image]  for at åbne dialogboksen Egenskaber for Modem.

3	Marker det modem, du prøver at bruge til at konfigurere Internet-forbindelsen, og klik derefter på Fjern.

4	Klik på Tilføj og installere derefter modemet igen ved at følge vejledningen for installation af et nyt modem.

5	Genstart computeren.

6	Genstart guiden Internet-forbindelse

Blev problemet løst?

Ja. Luk fejlfinding.

Nej. Hvad kan der ellers være galt?


Fjern modeminstallationen, eller installer et modem igen

Hvis du vil fjerne installationen af modemet og installere det igen, skal du også fjerne installationen af fjernserveren (RAS - Remote Access Server). Guiden Internet-forbindelse installerer automatisk fjernserveren igen. Du skal dog bruge Windows NT-disketterne eller -cd-rom'en. Du bliver også bedt om at genstarte computeren, så det er en god idé at udskrive dette Hjælp-emne. Hvis du vil udskrive dette emne, skal du klikke på knappen Indstillinger og derefter klikke på Udskriv emne.

Sådan fjerner du modeminstallationen og installerer et modem igen

1	Klik på Annuller på skærmbilledet Kunne ikke få forbindelse.

2	Højreklik på ikonet Andre computere på skrivebordet, og klik derefter på Egenskaber.

3	Klik på fanen Serviceprogrammer.

4	Klik på Remote Access Service i boksen Serviceprogram til netværk, og klik derefter på Fjern.

5	Følg vejledningen på skærmen.

6	Hvis du har fjernet fjernservere, skal du fjerne installationen af modemet ved at klikke på knappen Start, pege på Indstillinger og derefter klikke på Kontrolpanel.

7	Klik på Modem for at åbne dialogboksen Egenskaber for Modem.

8	Marker det modem, du prøver at bruge til at konfigurere Internet-forbindelsen, klik på Fjern, og følg derefter vejledningen på skærmen.

9	Genstart guiden Internet-forbindelse

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller kablerne

1	Hvis du bruger et internt eller et eksternt modem, skal du kontrollere, at telefonkablet er sat ordentlig fast i telefonstikket.

2	Hvis du bruger et eksternt modem, skal du kontrollere, at modemkablet er tilsluttet telefonen.

3	Kontroller, at kabeltilslutningerne er sikre.

4	Bekræft, at telefonkablet fungerer ved at afprøve det med telefonen eller erstatte det med et kabel, som fungerer.

5	Klik på Ring op igen på skærmbilledet Kunne ikke få forbindelse.

Blev problemet løst?

Ja. Luk fejlfinding.

Nej. Hvad kan der ellers være galt?


Vent på en opkaldstone

1	Klik her  [image]  for at åbne dialogboksen Egenskaber for Modem.

2	Klik på det modem, du bruger, og klik derefter på Egenskaber.

3	Hvis indstillingen Højttalerstyrke er tilgængelig, skal du kontrollere, at den ikke er sat til Lav.

4	Klik på OK, og klik derefter på Luk i dialogboksen Egenskaber for modem.

5	Klik på Ring op igen på skærmbilledet Kunne ikke få forbindelse.

Kunne du høre en opkaldstone?

Ja. Hvad skal jeg gøre nu?

Nej. Hvad kan der ellers være galt?


Kontroller indstillingen for tone- og impulsopkald

1	Klik på Opkaldsegenskaber på skærmbilledet Kunne ikke få forbindelse.

2	Kontroller, at indstillingen Toneopkald eller Impulsopkald er korrekt for telefonsystemet.

3	Klik på OK, og klik derefter på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Modemet er muligvis inkompatibelt

Modemet er muligvis ikke kompatibelt med telefonsystemet.

Yderligere oplysninger finder du i dokumentationen, der følger med modemet. Du kan også kontakte telefonselskabet eller telefonsystemadministratoren.

Gå tilbage til starten af fejlfinding.

Luk fejlfinding.


Kontakt telefonselskabet eller telefonsystemadministratoren

Hvis du ikke hører en opkaldstone, understøttes den type opkald muligvis ikke af firmaet eller telefonen, eller du har muligvis brug for en ekstra adgangskode.

Kontakt det lokale telefonselskabet eller telefonsystem.

Gå tilbage til starten af fejlfinding.

Luk fejlfinding.


Ring op til det aktuelle telefonnummer igen

Klik et par gange på Ring op igen på skærmbilledet Kunne ikke få forbindelse for at ringe op igen til det aktuelle telefonnummer.

Blev problemet løst?

Ja. Luk fejlfinding.

Nej. Hvad kan der ellers være galt?


Prøv et andet telefonnummer

Det telefonnummer, du ringer op til, virker muligvis ikke. Prøv ét af følgende:

Vælg et andet telefonnummer i telefonbogen

1	Klik på Telefonbog på skærmbilledet Kunne ikke få forbindelse.

2	Klik på et nyt telefonnummer på listen Telefonnummer.

Hvis der ikke er et afgiftsfrit nummer på listen, kan du blive nødt til at foretage en udlandsopringning. Når du har tilmeldt dig, giver Internet-udbyderen dig et lokalt nummer, hvis der er et, der giver dig adgang til Internettet.

3	Klik på OK, og klik derefter på Ring op igen.

Skriv et andet telefonnummer på skærmbilledet Kunne ikke få forbindelse

1	Skriv et nyt telefonnummer i boksen Ring til:.

Du skal skrive telefonnummeret, nøjagtigt som det skal ringes op. Hvis det er nødvendigt, skal du tilføje et tal, f.eks. 9, for at få adgang til en ekstern linje, en landekode eller et områdenummer, eller du kan tilføje 1 for at ringe ud af landet.

2	Klik på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Hvilken meddelelse får du?

“ Du skal først tilføje 1 og derefter områdenummeret."

Jeg får en anden meddelelse.


Angiv et opkald som internationalt

1	Klik på Opkaldsegenskaber på skærmbilledet Kunne ikke få forbindelse.

2	Kontroller, at afkrydsningsfeltet Internationalt opkald er markeret.

3	Klik på OK, og klik derefter på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller opkaldsindstillingerne for din adresse

1	Klik på Opkaldsegenskaber på skærmbilledet Kunne ikke få forbindelse.

2	Kontroller, at indstillingerne under Hvordan ringer jeg fra denne adresse: er angivet korrekt for telefonsystemet.

Hvis du f.eks. bruger et telefonsystem i et firma, skal du muligvis starte med 9 (eller et andet tal) for at ringe til et eksternt nummer.

3	Kontroller, at indstillingen Toneopkald eller Impulsopkald er korrekt for telefonsystemet.

4	Klik på OK, og klik derefter på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller indstillingen for ventende opkald

1	Klik på Opkaldsegenskaber på skærmbilledet Kunne ikke få forbindelse.

2	Hvis telefonsystemet har en funktion for ventende opkald, skal den slås fra, mens du ringer op fra computeren. Du kan slå den fra ved at klikke på den relevante værdi for telefonsystemet på listen Deaktiveres ved at ringe til.

Klik f.eks. på *70 for at slå funktionen for ventende opkald fra på mange telefonsystemer. Hvis du ikke er sikker på, hvilken værdi du skal bruge, kan du kontakte telefonselskabet eller telefonsystemadministratoren.

3	Klik på OK, og klik derefter på Ring op igen.

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller indstillingerne for fejl- og flowkontrol

1	Klik her  [image]  for at åbne dialogboksen Egenskaber for Modem.

2	Klik på Egenskaber.

3	Kontroller, at afkrydsningsfeltet Tilslut kun ved denne hastighed ikke er markeret.

4	Hvis indstillingen Højttalerstyrke er tilgængelig, skal du kontrollere, at den ikke er sat til Lav.

Du kan finde frem til modemproblemer ved at lytte til modemhøjttaleren.

5	Klik på Avanceret under fanen Tilslutning.

•	Hvis afkrydsningsfelterne Benyt fejlkontrol og Komprimer data er tilgængelige, skal du kontrollere, at de er markerede, og at afkrydsningsfeltet Påkrævet for at tilslutte ikke er markeret.

•	Hvis indstillingerne Benyt flowkontrol og Hardware (RTS/CTS) er tilgængelige, skal du kontrollere, at de er markerede.

6	Klik på Indspil en logfil for at oprette en logfil med navnet Modemlog.txt i mappen Windows. Dette er nyttigt, hvis du skal ringe til Kundesupport.

7	Klik på OK, og klik derefter på Luk i dialogboksen Egenskaber for modem.

8	Klik på Ring op igen på skærmbilledet Kunne ikke få forbindelse.

Blev problemet løst?

Ja. Luk fejlfinding.

Nej. Hvad kan der ellers være galt?

Indstillingerne for fejl- og flowkontrol er ikke tilgængelige.


Hvilket operativsystem bruger du?

Windows 95.

Windows NT-server eller Windows NT Workstation.


Kør modemdiagnosticering, og tilpas maksimumhastighed

1	Luk alle de programmer, der bruger samme kommunikationsport som modemet.

2	Klik her  [image]  for at åbne dialogboksen Egenskaber for Modem.

3	Klik på fanen Diagnosticering.

4	Klik på den kommunikationsport, du bruger, og klik derefter på Flere oplysninger.

Under Portoplysninger kan du se den højeste hastighed, som understøttes af UART (Universal Asynchronous Receiver Transmitter).

5	Klik på OK.

6	Klik på Egenskaber under fanen Generelt.

7	Angiv maksimumhastigheden til den højeste hastighed under trin 4.

8	Klik på OK, og klik derefter på Luk i dialogboksen Egenskaber for Modem.

9	Klik på Ring op igen på skærmbilledet Kunne ikke få forbindelse.

Blev problemet løst?

Ja. Luk fejlfinding.

Nej. Hvad kan der ellers være galt?


Juster maksimumhastigheden

1	Klik her  [image]  for at åbne dialogboksen Egenskaber for Modem.

2	Klik på Egenskaber.

3	Kontroller under Maksimumhastighed, at den valgte hastighed er den samme som eller lidt lavere end modemets maksimumhastighed.

4	Klik på OK, og klik derefter på Luk.

Blev problemet løst?

Ja. Luk fejlfinding.

Nej. Hvad kan der ellers være galt?


Kontroller, om andre prøver at bruge den samme telefonlinje

Hvis en anden person ringer fra den telefon, der bruger samme telefonlinje som modemet, bliver forbindelsen afbrudt. Når den anden person har lagt røret på, skal du klikke på Ring op igen på skærmbilledet Kunne ikke få forbindelse for at genetablere forbindelsen.

Blev problemet løst?

Ja. Luk fejlfinding.

Nej. Hvad kan der ellers være galt?


Ring op til det aktuelle telefonnummer igen

Klik et par gange på Ring op igen på skærmbilledet Kunne ikke få forbindelse for at ringe op igen til det aktuelle telefonnummer.

Blev problemet løst?

Ja. Luk fejlfinding.

Nej. Hvad kan der ellers være galt?


Prøv et andet telefonnummer

Det telefonnummer, du ringer op til, virker muligvis ikke. Prøv ét af følgende:

Vælg et andet telefonnummer i telefonbogen

1	Klik på Telefonbog på skærmbilledet Kunne ikke få forbindelse.

2	Klik på et nyt telefonnummer på listen Telefonnummer.

Hvis der ikke er et afgiftsfrit nummer på listen, kan du blive nødt til at foretage et udlandskald. Når du har tilmeldt dig, giver Internet-udbyderen dig et lokalt nummer, hvis der er et, der giver dig adgang til Internettet.

3	Klik på OK, og klik derefter på Ring op igen.

Skriv et andet telefonnummer på skærmbilledet Kunne ikke få forbindelse

1	Skriv et nyt telefonnummer i boksen Ring til.

Du skal skrive telefonnummeret, nøjagtigt som det skal ringes op. Hvis det er nødvendigt, skal du tilføje et tal, f.eks. 9, for at få adgang til en ekstern linje, en landekode eller et områdenummer, eller du kan tilføje 1 for at ringe ud af landet.

2	Klik på Ring op igen.

Blev problemet løst?

Ja. Luk fejlfinding.

Nej. Hvad kan der eller være galt?


Næste trin

Du er stødt på et problem, som fejlfinding i guiden Internet-forbindelse ikke kan hjælpe dig med at løse. Det netværk eller den server, som du prøver at etablere forbindelse til, er muligvis lukket ned på grund af reparationer eller opdatering. Vent et stykke tid, og kør så guiden Internet-forbindelse igen.

Hvis der stadig opstår problemer, når du prøver at etablere forbindelse til Internet Referral Server, kan du læse filen Support.txt, der ligger i biblioteket Internet Explorer. Denne fil indeholder telefonnumre til produktsupport. Hvis du prøver at etablere forbindelse til en Internet-udbyders tilmeldingsside, kan du kontakte udbyderens kundesupport.

Gå tilbage til starten af fejlfinding.

Luk fejlfinding.


Næste trin

Du er stødt på et problem, som fejlfinding i guiden Internet-forbindelse ikke kan hjælpe dig med at løse. Det netværk eller den server, som du prøver at etablere forbindelse til, er muligvis lukket ned på grund af reparationer eller opdatering. Vent et stykke tid, og kør så guiden Internet-forbindelse igen.

Hvis der stadig opstår problemer, og du prøver at etablere forbindelse til en Internet-udbyders tilmeldingsside eller overføre programmer fra Internet-udbyderen, kan du kontakte udbyderens kundesupport.

Gå tilbage til starten af fejlfinding.

Luk fejlfinding.